ཡིན་ནའང་སློབ་ཡོན་མི་ལེན་པའི་རི་མོའི་སློབ་གླིང་ཞིག་འཛུགས་གཉེར་བྱ་རྒྱུ་ནི་ལས་སླ་མོ་ཞིག་ག་ལ་ཡིན།སློབ་གླིང་དུ་སློབ་མ་༧༣ཡོད་ལ་མང་ཆེ་བའི་ལོ་ན་ཆུང་ཆུང་ཡིན་པས་ཉིན་གཅིག་གི་ནང་དུ་ཟ་མ་ཐེངས་བཞི་རེ་ཟ་དགོས་ཀྱིན་ཡོད།དེས་མ་ཟད་ཁྱིམ་ཚང་དཀའ་ངལ་ཅན་དང་ཕ་མ་ཟུང་ལྡན་མིན་པའི་ཁྱིམ་ཚང་ལས་ཡོང་བའི་སློབ་མ་མང་ལ།དེ་ཚོ་དུས་རྒྱུན་དུ་ཁྱིམ་མིས་ལས་ཀ་ལས་རོགས་སུ་ཕྱིར་ཕ་ཡུལ་དུ་འཁྲིད་པ་སོགས་ཀྱི་གནས་ཚུལ་ཡོད།༢༠༡༢ལོ་ནས་བཟུང་བཀྲ་ཤིས་རྒྱ་མཚོས་སློབ་མ་ཚོར་གཟེངས་བསྟོད་བྱ་དགའ་སྟེར་མགོ་ཚུགས་ཏེ།སློབ་མ་ཚོར་ཉུང་ན་སྒོར་སྟོང་ཕྲག་ཁ་ཤས་དང་།མང་ན་སྒོར་ཁྲི་ཕྲག་ཁ་ཤས་རེ་སྟེར་ནས།དེས་ཁྱིམ་ཚང་གི་ཆ་རྐྱེན་ཇེ་ལེགས་སུ་གཏོང་བའི་ཀུན་སློང་བཅངས་ཏེ་སློབ་བུ་དག་ལ་བྱ་དགའ་ཁྱིམ་མི་ཚོར་སྤྲོད་དགོས་པའི་རེ་འདུན་བཏོན།འོན་ཀྱང་བྱ་དགའ་དེས་སློབ་གླིང་གི་ཁུར་བོ་ཇེ་ལྕི་རུ་བཏང་།